Ego Willelmus divina miseratione Lingonensis episcopus. Notum facio omnibus tam presentibus quam futuris quod Petronilla, filia domini Philippi de Prait vendidit et quittavit in perpetuum domui Juliaci duas partes omnium decimarum de Juvance, que pertinebant ad ipsam, videlicet tam bladorum quam omnium aliorum fructuum de agricultura provenientium et totum tractum ipsius decime. Moniales vero de Juliaco dederunt eidem et filio suo Guillelmo pro hac venditione quinquaginta libras pruvin. et Adeline uxori ejusdem Wilhelmi unam vaccam cum suo vitulo pro laude. Agnes vero cameraria pro remedio anime sue medietatem hujus pecunie scilicet XXV libras solvit. Et domina de Moni cum filiabus suis Margarita et Maria moniales alteram medietatem apposuerunt. Hoc totum laudavit Wilhelmus ejusdem domine Petronille filius et dicta Adelina uxor ejus et Willelmus filius ejusdem Wilhelmi et Margarita filia ejus. Actum anno gratia Mº.CCº.XIIII.